Laulu sõber

"Laulu sõber" on 1961. aastal Tallinna Kinostuudios valminud mängufilm.

Sisu
Agronoomia üliõpilane Tõnu sõidab praktikale Kalevi kolhoosi. Kuigi kolhoosi töötajate hulgas on palju häid lauljaid, on kolhoosiklubi suletud ja lauluväljakust on tehtud seakoppel. Kolhoosi esimees Palk peab laulmist tööaja- ja jõu raiskamiseks. Tõnu on aga väga hea dirigent ja paneb peagi lauluharjutused uuesti käima.  Laulukoor jätab Tallinnast saabunud komisjonile sedavõrd hea mulje, et neid kutsutakse osalema vabariiklikul olümpiaadil. Eksikombel peetakse koori organisaatoriks aga just kolhoosiesimeest Palki. Ajakirjanik kirjutab temast lehes artikli kui suurest laulu sõbrast. Tegelikult takistab esimees igati lauluharjutusi ja keelab olümpiaadile sõidu. Kuid tänu kollektiivi väga arukale kriitikale mõistab esimees Palk lõpuks oma vigu.

Osatäitjad
Ilmar Tammur – Palk, kolhoosi esimees
Leili Jäärats – Mall, esimehe tütar, seatalitaja
Ramon Keppe – Tõnu Kanarbik, üliõpilasest praktikant
Karl Kalkun – Oskar Kallak, brigadir
Betty Kuuskemaa – Mari, Oskari ema
Aino Seep-Breede – Linda, brigadiri naine
Eve Kivi – Aime, ajakirjanik
Valter Soosõrv – Sammas, koorivanem
Valdeko Ratassepp – Kivi, partorg
Jüri Järvet – Ott Kuu, traktorist
Reet Krosman – Sillak, komnoor
Endel Nõmberg – dirigent
Ljubov Aller – raamatupidaja
Jaan Saul – Roland
Laine Mesikäpp – naine komisjonist
Juhan Viiding – Oskari poeg

Eesti filmid
1961. aasta filmid